 Habari kutoka Shirikisho la soka Tanzania (TFF) jana ilisema, mfumo huo wa makundi matatu umetokana na marekebisho ya Kanuni za Ligi Daraja la Kwanza (FDL) yaliyofanywa hivi karibuni na Kamati ya Utendaji ya TFF mjini Zanzibar.Ligi hiyo inatarajiwa kuanza Septemba 12 mwaka huu na kila timu itakayokuwa kinara katika kundi itapanda kucheza Ligi Kuu bara msimu wa mwaka 2016/2017.“Na timu itakayoshika nafasi ya mwisho katika kila kundi itashuka daraja la pili (SDL) kwa msimu wa 2016/2017,” ilisema taarifa hiyo.Kundi A linaundwa na timu za African Lyon FC, Ashanti United SC, Friends Rangers FC, Polisi na Kinondoni Municipal Council FC (Dar es Salaam), Kiluvya United FC (Pwani), Mji Mkuu FC na Polisi Dodoma.Timu zinazounda kundi B ni Burkina Faso FC (Morogoro), Kimondo SC (Mbeya), Kurugenzi Mafinga FC (Iringa), Lipuli FC (Iringa), Njombe Mji FC (Njombe), Polisi Morogoro na Ruvu Shooting (Pwani).Kundi C ni Geita Gold SC (Geita), JKT Kanembwa FC (Kigoma), JKT Oljoro (Arusha), Mbao FC (Mwanza), Panone FC (Kilimanjaro), Polisi Mara, Polisi Tabora na Rhino Rangers (Tabora).